РЕПУБЛИКА СРБИЈА

ОПШТИНА СЕНТА

СКУПШТИНА ОПШТИНЕ СЕНТА

САВЕТ ЗА ПРАВА ДЕТЕТА

Број: 401-32/2018-I

Дана, 5. септембра 2018. године

24400 СЕНТА

Главни трг 1.

Тел: 024/655-428

На основу члана 58. став 1. тачка 7. Статута општине Сента („Службени лист општине Сента“, бр. 25/2017 – пречишћени текст), Савет за права детета општине Сента расписује

**К   О   Н   К   У   Р   С**

**за финансирање или суфинансирање пројеката за децу из средстава буџета општине Сента за 2018. годину**

1.) Право учешћа на конкурсу имају институције, организације, невладине организације, односно удружења грађана (у даљем тексту: учесници конкурса) које су регистроване на територији општине Сента или делују на територији општине Сента као општинске, међуопштинске или републичке организације.

2.) Средстава за финансирање или суфинансирање пројеката за децу из средстава буџета оштине Сента за 2018. годину износе **360.000,00 динара** и предвиђени су Одлуком о буџету општине Сента за 2018. годину („Службени лист општине Сента“ бр. 26/2017 и 8/2018), код програма број 11 под називом Социјална и дечја заштита, под програмском класификацијом број **0901-П5**, описаном као „**Локални план акције о деци**“, као функција број 040 и као економска класификација број 423 (Услуге по уговору), 426 (Материјал), 4631 (Текући трансфери осталим нивоима власти), 464 (Дотације организацијама за обавезно социјално осигурање) и 481 (Дотације невладиним организацијама).

3.) Савет за права детета Скупштине општине Сента одредио је приоритетне области за пројектеинституцијa, организацијa, невладиних организација, односно удружења грађана који се финансирају или суфинансирају из буџета општине Сента по јавном конкурсу у 2018. години:

* **Дечја недеља 2018 и**
* **Унапређење културног и спортског живота и међусобне комуникације деце.**

4.) Учесници конкурса којима су у току 2017. године била додељена средства дотације, могу учествовати на конкурсу, ако су предали   Општинској управи општине Сента Одељењу за буџет и финансије обрачун додељених средстава у 2017. години.

5.) Пријаве се примају само на конкурсном обрасцу. Обрасци и текст конкурса могу се преузети лично, радним данима између 7,30 и 14,30 часова у канцеларији бр. 31. Општинске управе општине Сента (Главни трг број 1, 24400 Сента) или са званичне Wеб презентације општине Сента: www.zenta-senta.co.rs.

 Конкурсна документација садржи:

-          пријавни образац;

-          биографију координатора пројекта и кључних сарадника;

-          фотокопију решења о упису организације у регистар;

-          фотокопију оснивачког акта (Статута).

6.) Пријаве се подносе у затвореној коверти са **назнаком**: Јавни конкурс за финансирање или суфинансирање пројеката за децу из средстава буџета општине Сента за 2018. годину (Савет за права детета), на адресу Главни трг број 1, 24400 Сента.

Додатне информације у вези јавног конкурса могу се добити на телефону: 024/655-428.

7.) **Рок** за доставу пријава је **20. септембар 2018. године, у 12,00 часова**. Попуњени образац се доставља у једном примерку, путем поште или се предаје лично на шалтеру Пријемне канцеларије Општинске управе општине Сента. Да би пријава била благовремена конкурсна документација треба да стигне и да буде примјена у Општинској управи општине Сента до горе назначеног рока.

 8.) Захтеви се могу поднети само за оне пројекте који ће се реализовати до 31. децембра 2018. године.

 9.) Конкурсна документација се не враћа.

 10.) О резултатима конкурса Савет за права детета Скупштине општине Сента путем поште обавештава подносиоце пријаве.

 11.) Након доношења одлуке о избору пројеката који ће бити финансирани током 2018. године, са подносиоцима истих ће се закључити уговори о финансирању пројеката.

 12.) Корисник дотације се обавезује да средства добијена на конкурсу користи наменски.

Додељена средства не могу се користити за набавку алкохола. Хонорари се могу исплаћивати само предавачима у таквом пројекту чији је циљ едукација. Трошкови репрезентације могу да износе највише 30% од износа одобрених средстава.

13.) Корисник дотације се обавезује да о утрошку одобрених средстава поднесе извештај Општинској управи Сента Одељењу за буџет и финансије до 31. јануара 2019. године, преко Пријемне канцеларије Општинске управе Сента. Ако корисник дотације не удовољи овој својој обавези, његова обавеза за подношење обрачуна не застарева и корисник дотације биће искључен из конкурсног круга Савета за права детета Скупштине општине Сента у 2019. години.

 14.) Савет за права детета Скупштине општине Сента има право да од подносиоца пријаве, ако за то постоји потреба захтева додатну документацију и информацију или да врши контролу на лицу места.

15.) Корисник дотације се обавезује да пре закључивања уговора о додели средстава предлог буџета пројекта усклади са висином додељених средстава. Уколико не задовољи овом захтеву у року од 7 дана од дана пријема писменог позива, губи право на дотацију.

16.) Савет за права детета Скупштине општине Сента није дужан да свој предлог за финансирање или суфинансирање пројеката за децу образложи, а одлука председника општине Сента о додели средстава је коначна.

 Председница Савета

 Илдико Копас с.р.